Emanuel Hahn

**Emanuel O. Hahn**, nado en Reutlingen, Reino de Württemberg, o 30 de maio de 1881 e finado en Toronto, Ontario, o 14 de febreiro de 1957, foi un escultor e deseñador de moedas canadense de orixe alemá. 

Foi un dos fundadores e primeiro presidente da Sociedade de Escultores de Canadá.

## Traxectoria 
### Primeiros anos e formación 
Hahn naceu o 30 de maio de 1881 en Reutlingen, daquela no Reino de Würtemberg e logo no estado alemán de Baden-Württemberg. Era fillo de Rosine Friederike Schloz (1842-1923) e de Ernst Hermann Otto Hahn (1828-1904).

En xullo de 1888 trasladouse a Toronto, xunto coa súa familia, e alí estudou Modelaxe e Deseño Comercial na *Toronto Technical School* e no *Ontario College of Art*. Logo completou a súa formación con estudos de Deseño Industrial, entre 1899 e 1903. co seu gran abrigo en Lindsay, Ontario. 

A proposta gañadora de Hahn para o memorial de guerra na cidade de Winnipeg provocou unha controversia nacional cando se revelou en 1925 a ascendencia alemá do escultor. Hahn viuse forzado a renunciar á encarga,
[miniatura|280x280px|*Tommy con abrigo*, dedicada aos caídos na [Primeira guerra mundial|I guerra mundial, en Lindsay, Ontario.]]
Con todo, estes feitos non prexudicaron significativamente a carreira artística de Hahn, xa que a ampla cobertura de prensa se puxo en contra da cidade de Winnipeg, ao ter en conta que Hahn era xa un cidadán naturalizado canadense. O ano seguinte adxudicóuselle o contrato para o monumento a Edward Hanlan (1926), erixido no recinto da Esposición Nacional do Canadá, e trasladado ás Illas de Toronto en 2004. En 1929 gañou o concurso para un monumento na memoria de Sir Adam Beck, o seu proxecto monumental máis importante e de maior tamaño, inaugurado en 1934 na University Avenue, en Toronto.miniatura|320x320px|Monumento a Adam Beck en Toronto.É probable que a derradeira obra escultórica de Hahn fose o monumento en memoria de Robert H. Saunders, erixido na University Avenue, ao sur de College Street, en 1957.

Entre outras entidades asociativas e sociedades eruditas, Hahn foi membro fundador do Club das Artes e das Letras de Toronto en 1908, e tamén da Sociedade de Escultores do Canadá, que estableceu xunto con Frances Loring, Florence Wyle e Elizabeth Wyn Wood en 1928, e na que exerceu como primeiro presidente.

A modo de homenaxe, Hahn foi o suxeito dun busto de tamaño superior ao real (56 cm) creado pola súa antiga alumna Elizabeth Bradford Holbrook, titulado Cabeza de Emanuel Hahn. A escultura foi adquirida pola Galería Nacional do Canadá en 1962 para a súa colección permanente. 

### Deseñador de moedas canadenses 
Paralelamente ao seu labor escultórico, Emanuel Hahn foi escollido como deseñador e gravador de varias moedas canadenses, entre elas o reverso do popular dólar *Voyageur*, emitido pola Real Casa da Moeda do Canadá a partir de 1935, e que representa un cazador e comerciante de peles da Compañía da Baía de Hudson e un nativo a bordo dunha canoa, coa aurora polar ao fondo. 

Tamén son da súa creación os reversos da moeda de 10 dentavos co veleiro de regatas de Nova Escocia *Bluenose*, e da moeda de 25 centavos coa cabeza de caribú, ambas emitidas a partir de 1937, ou o reverso do dólar de 1939 conmemorativo da visita de Xurxo VI e a súa filla Isabel ao Canadá, que reproduce o edificio do Parlamento Canadense.

Ficheiro:George 6 Dime Rev.jpg|Moeda de 10 centavos.
Ficheiro:2006 Canada 25 cents (5203940648).jpg|Moeda de 25 centavos.
Ficheiro:Canadian silver dollar 1962.jpg|Dólar Voyageur.
Ficheiro:1939 Canadian silver dollar.png|Dólar da visita real ao Canadá (1939).
Ficheiro:Elizabeth II official Canadian portrait.jpg|Gravado co busto de Isabel II para selos canadenses de 1953.

## Vida familiar 
Emanuel Hahn casou o 17 de setembro de 1926 coa súa antiga alumna Elizabeth Winnifred Wood (1903-1966), e xuntos tiveron unha filla. Fixaron a súa residencia en Toronto, cidade na que Hahn finou o 14 de febreiro de 1957.

## Notas 
## Véxase tamén 
### Bibliografía 
* Baker, V. (1997). *.*  National Gallery of Canada, Ottawa. ISBN 0-88884-670-3
* Baker, V. (2008). "Emanuel Otto Hahn".*The Canadian Encyclopedia*.